Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun handiko galdera, Nafarroako Gobernuaren baliabide ekonomiko edo finantzarioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hau aurkezten dio Legebiltzarreko Mahaiari, izapidetu dezan eta Osoko Bilkuran ahoz erantzun dakion:

Ekitaldi honetan, ustez, diru-sarrerak jaitsiko dira, eta hainbat gastu helduko dira Reactivar Navarra/Nafarroa Suspertu Planean jasotako neurriak ezartzeko, eta litekeena da horri aurre egiteko zor publikoa edo bankuko maileguak kontratatu behar izatea. Zer baliabide ekonomiko edo finantzariorekin egin nahi dio horri aurre Nafarroako Gobernuak?

Iruñean, 2020ko ekainaren 4an

Foru parlamentaria: Adolfo Araiz Flamarique